‫בערב חג ההודיה של 1999,‬ ‫נהגתי בבורות רבה ועשיתי משהו‬
‫למישהו שלא הגיע לו.‬
‫נתתי לכעס שלי להפוך לזעם.‬
‫- פתוח -‬
‫אבל השתניתי מאז.‬
‫- בארה"ב, רוצחים מורשעים‬ ‫בדרך כלל מרצים 60 אחוז מעונשם בכלא -‬
‫- על אסירים להפגין חרטה ושינוי‬ ‫בשביל האפשרות לשחרור מוקדם -‬
‫- זהו הסיפור של אסיר #31472 -‬
‫נאלצתי לחיות מחדש‬ ‫את אותו הלילה במשך 24 שנה.‬
‫באמת שלא ברור לי מה גרם לי לפעול ככה,‬
‫אבל לדעתי המדינה צריכה לשחרר אותי.‬
‫רמת האלימות שלי ירדה משמעותית.‬
‫אני חושב שכולנו‬ ‫יכולים להיות אנשים מסוכנים‬
‫אנשים אומרים שאתה מפלצת.‬
‫אני לא יושב פה ואומר שאני חף מפשע.‬
‫רצחתי איזה בחור בדם קר.‬
‫- אני רוצח -‬
‫- בנסיבות אחרות -‬
‫- בילינגס, מונטנה -‬
‫בילדותי תמיד תהיתי איך החיים שלי ייראו‬
‫אם אבא שלי היה כאן,‬
‫וכמה שונה הכול היה.‬
‫היי, תעיפי את המצלמה מהפרצוף שלי. היי!‬
‫הוא היה יכול להיות‬ ‫זה שיכולתי להתקשר אליו לא משנה מה,‬
‫והוא יהיה שם.‬
‫נראה לי שאם אבא שלי היה כאן,‬ ‫היינו החברים הכי טובים.‬
‫- מאדי האריס -‬
‫אין תירוץ למה שמייקל היילי עשה.‬
‫בין אם מדובר בסמים או במחלת נפש,‬ ‫או שילוב של השניים,‬
‫אני לא חושבת שיש תירוץ להרג של אבא שלי.‬
‫- כלא מונטנה, מונטנה -‬
‫מאז שנכנסתי לכלא לכמעט רבע מאה,‬
‫היה לי הרבה זמן לחשבון נפש.‬
‫- משפחה, חופש, תרבות, טבע -‬
‫ועדיין לא מובן לי למה הגבתי ככה.‬
‫נשים לך את זה.‬
‫- בשנת 2000, בית משפט במונטנה‬ ‫גזר על היילי 60 שנה בכלא -‬
‫- על הדקירה הקטלנית‬ ‫של פול האריס בן ה-33 -‬
‫לחשוב על היום ההוא‬ ‫עדיין מעלה בי רגשות קשים.‬
‫זה לא היה משהו שהתכוונתי לעשות.‬
‫החיים שלי היו צריכים להיות טובים בהרבה.‬
‫- שיקגו הייטס -‬
‫גדלתי בפרבר דרומי של שיקגו.‬
‫גרתי עם אימא שלי, סבתא שלי, סבא שלי,‬
‫וכמה אחים.‬
‫על אבא שלי רק ידעתי שהוא היה חייל במארינס,‬
‫והזיכרון היחיד שהיה לי ממנו‬
‫היה לראות אותו נכנס לרכב ונוסע.‬
‫התחלתי לשתות בגיל שבע או שמונה.‬
‫חבר שגדלתי איתו היה בכנופייה מקומית.‬
‫הוא והחברים שלו תמיד היו מופיעים‬
‫עם אריזות של 12 בירות, בקבוקי ויסקי.‬
‫ו...‬
‫לדעתי ביום הולדת תשע שלי‬ ‫כבר הייתה לי התמכרות לאלכוהול.‬
‫השכרות עזרה להסתיר קצת מהבלבול‬
‫והכעס שהיו לי.‬
‫וזה עזר לי להסתיר‬
‫פרטים אינטימיים על עצמי,‬ ‫שלא רציתי להתמודד איתם.‬
‫- כילד בשיקגו, היילי מצא את עצמו‬ ‫מעורב בכנופיות רחוב מקומית -‬
‫זה היה מהמקרים של ניסיון להשתלב‬
‫ולוודא שיהיו לי‬ ‫אנשים שאפשר לקרוא להם חברים.‬
‫בהחלט נחשפתי להרבה אלימות.‬
‫היה לי פתיל קצר, והיה בי הרבה כעס.‬
‫כשהתעצבנת על מישהו ניסית להרביץ לו.‬
‫נתת אגרופים, בעיטות,‬
‫נגחת באנשים.‬
‫ככה הוכחת שאתה אחד מהחבר'ה.‬
‫- ב-1985 אימא של היילי נישאה מחדש‬ ‫והמשפחה עברה למיזולה, מונטנה -‬
‫אחרי שעברנו למונטנה,‬
‫הייתה אמורה להיות לי עבודה אצל אבי החורג,‬
‫אבל הוא לא שילם לי.‬
‫אז החלטתי לנסות להתחשבן‬ ‫בכך שגנבתי כמה רובים.‬
‫הכרתי כמה אנשים‬ ‫שהסכימו לקנות אותם תמורת מזומן וסמים.‬
‫אבל חלק מהאנשים שעשיתי איתם עסקים‬
‫העבירו חלק מרובי הציד למשטרה.‬
‫אז נעצרתי,‬
‫וזו הייתה ההתחלה של...‬
‫חיי הכלא שלי.‬
‫- בין גיל 15 ל-29 היילי נאסר שוב ושוב -‬
‫- על שימוש בסמים,‬ ‫אחזקת נשק והפרת תנאי שחרור -‬
‫נראה לי שהכלא‬ ‫לא היה חוויית הלמידה שהם קיוו לה,‬
‫ואפילו בכלא עדיין הייתי תחת השפעת אלכוהול.‬
‫- ב-1999, בגיל 29, היילי שוחרר על תנאי -‬
‫- תנאי השחרור שלו כללו‬ ‫לא לשתות אלכוהול או לבקר בברים -‬
‫כשיצאתי מהכלא,‬
‫קברתי את הבעיות עם הרגשות שלי עמוק מספיק‬
‫כך שלא התעסקתי איתם,‬
‫והדאגה העיקרית שלי הייתה‬ ‫מאיפה יגיעו הבירות הבאות.‬
‫מאיפה יגיע רבע הגרם הבא.‬
‫הייתה לי גישה כזאת של‬ ‫"אף אחד לא יגיד לי שאסור לי".‬
‫אז המשכתי לשתות, המשכתי לעשות סמים.‬
‫למרבה הצער, זו לא הייתה גישה ממש טובה.‬
‫זה רק גרם לפתיל שלי להיות קצר יותר.‬
‫- ארבעה חודשים לאחר השחרור מהכלא,‬ ‫היילי המשיך לשתות -‬
‫- וביקר בקביעות בברים במיזולה -‬
‫בלילה שלפני חג ההודיה של 1999,‬ ‫רכבתי על האופניים שלי לבר המקומי שלי.‬
‫הכנסתי את האופניים פנימה‬ ‫והשארתי אותם בפינה.‬
‫מכר ותיק, מר האריס, אמר לי שהוא יסכים‬
‫לשים עליהם עין בשבילי.‬
‫אז אמרתי לו שאני הולך לשולחן הביליארד,‬
‫וזו הייתה ההתחלה של לילה מחורבן.‬
‫אחד הברמנים ניגש אליי,‬ ‫והוא האשים אותי בכך שאני‬
‫אחד מכמה אנשים‬
‫שהוא חשד שנכנסו‬ ‫אל מאחורי הבר לילה או שניים לפני כן‬
‫ולקחו קצת כסף‬
‫ממה שהם קראו לו מכל "השייק היומי".‬
‫מד הכעס שלי עלה די מהר.‬
‫אם אתה מתכוון להאשים אותי במשהו,‬ ‫תוודא שעשיתי את זה.‬
‫לא איבדתי שליטה בכעס שלי,‬ ‫אבל זה היה די קרוב.‬
‫לא ברור לי בדיוק כמה זמן עבר,‬
‫אבל הברמן תפס אותי ואמר‬
‫"סליחה, מי שגנב את הכסף הודה בזה."‬
‫- פתוח -‬
‫אבל המשכתי לחשוב על זה שהאשימו אותי‬
‫במשהו שלא עשיתי.‬
‫המשכתי לשתות.‬
‫שקעתי בתוך זה.‬
‫וכשהרמתי מבט, ראיתי שהאופניים שלי אינם.‬
‫הכעס שלי מיד עלה לרמת רתיחה.‬
‫שאלתי את מר האריס, "איפה האופניים?"‬
‫ונתתי לו כאפה בכתף.‬
‫הוא הסתובב והסתכל עליי ואמר:‬
‫"גם אם ידעתי איפה הם, לא הייתי אומר לך."‬
‫ו...‬
‫זהו זה.‬
‫עברתי מכעס לזעם חסר מעצורים.‬
‫זכור לי שהברמן צעק, "צאו עם זה החוצה".‬
‫זכור לי שמר האריס יצא מהבר‬
‫וחצה את הכביש.‬
‫ברגע שהוא התקרב אליי מספיק,‬ ‫דקרתי אותו שלוש פעמים.‬
‫- היילי נמלט מיד מהזירה -‬
‫- כשהרופאים הגיעו, פול האריס היה מת -‬
‫עדיין לא ברור לי מה גרם לי לפעול ככה,‬
‫אין לי איך להתחיל לשער מה עבר לי בראש.‬
‫- למחרת, היילי נעצר‬ ‫והואשם ברצח מדרגה ראשונה -‬
‫- שיקגו הייטס, אילינוי -‬
‫במשך כל חייו, למייקל היה הרגל.‬
‫הוא מתרגז, הוא עושה משהו,‬
‫והוא לא חושב על זה‬ ‫עד אחרי שהוא עושה את זה.‬
‫לא הצלחתי להבין את זה.‬
‫אני קרול, ואני אימא של מייקל היילי.‬
‫כשמייקל היה צעיר יותר, הוא שתה כל הזמן.‬
‫והוא עשה סמים.‬
‫אבל לא ידעתי שהוא עושה את זה‬ ‫כי הוא לא עשה את זה כאן.‬
‫הייתי חוזרת הביתה, הוא היה בא לארוחת ערב,‬
‫- קרול היילי-גווין -‬
‫והוא היה מבקש לצאת לשחק עם חברים.‬
‫אבל מה שהוא עשה היה בעצם ללכת לסוחר סמים.‬
‫כשהוא הסתבך בצרות,‬ ‫מייקל תמיד היה נלחם או בורח.‬
‫פעם אחת איזה סוחר סמים רדף אחריו הביתה.‬
‫הוא בטח רדף אחריו‬ ‫כי הוא היה חייב לסוחר כסף.‬
‫והוא לקח את רובה ה-0.22 של אחותו.‬
‫הוא פשוט תקע את הרובה מהחלון וירה בו.‬
‫- סוחר הסמים שרד‬ ‫אבל היילי הואשם בירי -‬
‫- היילי ניצל ממאסר -‬
‫- כאשר, ב-1985,‬ ‫קרול העבירה את משפחתי משיקגו למונטנה -‬
‫חשבתי שאם אקח אותו משם, מהסביבה הזו,‬
‫שהמצב יסתדר.‬
‫אבל נראה שלא משנה מה אמרנו או עשינו,‬
‫איכשהו זה לא נכנס לו לראש.‬
‫נראה לי שזה פשוט‬ ‫נכנס מאוזן אחת ויצא מהשנייה.‬
‫אבל בכל הנוגע לעניין הכעס,‬
‫לקחתי אותו לרופא‬ ‫כדי לגלות למה הוא מתפוצץ ככה.‬
‫כולם ניסו למצוא את הסיבה‬ ‫אבל אף אחד לא הבין מה קורה.‬
‫ולכן תמיד אמרתי למייקל,‬
‫"תחשוב לפני שאתה עושה משהו.‬ ‫פשוט תסתובב ותלך משם."‬
‫אבל הוא לא מקשיב.‬
‫ובגלל זה קרתה התקרית האחרונה עם הסכין.‬
‫- זמן קצר לאחר הדקירה של פול האריס, -‬
‫- המשטרה הגיעה לביתה של קרול‬ ‫כדי לעצור את היילי -‬
‫כשגיליתי שהאדם שמייקל דקר מת,‬
‫חשבתי, "מזה לא אוכל להוציא אותו".‬
‫אני לא יודעת למה הוא כעס כל כך.‬
‫אני חושבת שאף פעם לא נקלט לו בראש‬ ‫לחשוב על דברים,‬
‫או על ההשלכות של דברים,‬ ‫לפני שהוא עושה אותם.‬
‫- מיזולה, מונטנה -‬
‫- היילי הודה באשמת רצח פול האריס -‬
‫- וב-10 באוגוסט 2000,‬ ‫התייצב בבית המשפט למתן גזר הדין -‬
‫התיקים האלה תמיד טרגיים.‬
‫- בית המשפט המחוזי של מיזולה -‬
‫היו צריכות להיות דרכים שונות‬ ‫להתמודד עם ויכוח כזה.‬
‫אבל זה קרה, ומישהו מת.‬
‫שמי ג'ון ו' לרסון. אני שופט מחוזי במונטנה,‬
‫ואני ניהלתי את התיק של מייקל היילי.‬
‫- היילי כבר הופיע‬ ‫בבית המשפט של השופט לרסון -‬
‫- בכמה מקרים בשש השנים שקדמו לכך -‬
‫- למרות אישומים קודמים בשוד,‬ ‫אחזקת כלי נשק קטלניים -‬
‫- והפרת תנאי שחרור באופן שיטתי‬ ‫היילי הצליח להימנע מחזרה למאסר -‬
‫- שוויון -‬
‫בגדול כלא הוא המוצא האחרון.‬
‫חייבים לתת להם הזדמנות‬ ‫לשנות את החיים שלהם.‬
‫לא תיזרק חזרה לכלא על כל הפרת תנאים.‬
‫- ג'ון לרסון‬ ‫שופט מחוזי, מונטנה -‬
‫אבל היילי קיבל הרבה הזדמנויות,‬ ‫ואי אפשר לקבל אינסוף.‬
‫מר היילי קיבל מספיק הזדמנויות להשתנות,‬
‫אבל היו לו נטיות אלימות.‬
‫ובסוף מישהו נדקר למוות.‬
‫וכשיש כזו אלימות,‬
‫עלינו לוודא שכל השאר מוגנים.‬
‫- צדק -‬
‫- בעשרה באוגוסט, 2000, -‬
‫- השופט לרסון גזר על היילי 60 שנות מאסר‬ ‫בעקבות הרצח של פול האריס -‬
‫גזר הדין בתיק של היילי ראוי.‬
‫זה היה מספיק עונש, אבל לא מוגזם.‬
‫היה בו מקום לשיקום.‬
‫- חופש, שוויון, צדק -‬
‫- בגזר הדין של היילי נכללה -‬
‫- אפשרות לשחרור מוקדם כעבור 15 שנה -‬
‫הייתה דרישה‬ ‫שלפני שהוא ייבחן לשחרור על תנאי,‬
‫הוא ישלים תוכניות שיקום‬
‫גם עבור תלות בכימיקלים‬ ‫וגם עבור בריאות נפשית.‬
‫אז היילי צריך לנצל את עונשו‬
‫ולנצל את ההזדמנויות האלה לשינוי.‬
‫- היילי בכלא כבר 24 שנה -‬
‫השנים הראשונות בכלא היו ממש קשות בשבילי.‬
‫נסגרתי מנטלית.‬
‫לא רציתי לחשוב על מה שהביא אותי לכאן.‬
‫וזה היה פחות או יותר‬ ‫מה שעשיתי בשנים הראשונות שלי.‬
‫אבל הגעתי לנקודה‬
‫שניסיתי לחולל שינויים בחיי.‬
‫ולהקשיב להומוסקסואלים‬
‫שמנסים להסביר כמה שהכול השתנה בעולם,‬
‫ושעכשיו יש יותר קבלה...‬
‫ב-2016 יצאתי מהארון כטרנס.‬
‫ומבחינה נפשית, מעולם לא הסתכלתי לאחור.‬
‫וזה עזר לי להתקדם מהמקום שבו הייתי ב-1999.‬
‫- שמונה עשרה שנה‬ ‫לאחר ההרשעה ברצח פול האריס, -‬
‫- הליך התאמה מגדרית החל בחיי היילי -‬
‫- עכשיו היא בוחרת שיפנו אליה בלשון נקבה -‬
‫ושינתה את שמה לאזדת' -‬
‫הייתי צריכה להתמודד עם זה מזמן.‬
‫אבל אדם היה צריך למות,‬
‫ונאלצתי להישלח לכלא לקרוב לשארית חיי‬
‫כדי שאני אבין‬ ‫שלהתמודד עם העולם כמו שהתמודדתי,‬
‫אלה לא החיים שהייתי צריכה לחיות.‬
‫וזה גרם לי לבחון את כל מה שעשיתי בחיי.‬
‫זה עזר לי...‬
‫להבין שלא הייתי צריכה להתבייש במי שהייתי.‬
‫התחלתי ללבוש בגדי נשים בגיל צעיר מאוד.‬
‫זה היה בערך באותו התקופה שאבא שלי עזב.‬
‫עשיתי הרבה כדי לנסות לדכא את זה‬
‫כי...‬
‫בזמנו, איך שהסתכלו על טרנסג'נדרים...‬
‫זה ממש לא היה מקובל חברתית.‬
‫ותפסו אותי כמה פעמים לבוש בתחתוני נשים‬
‫כשהייתי בחטיבת הביניים.‬
‫תפסו אותי בחדר ההלבשה של הבנים, לבוש בטדי‬
‫ו... עם מכנסי הספורט שלי סביב הקרסוליים ו...‬
‫צחקו עליי וירדו עליי ו...‬
‫כן, זה היה טראומתי.‬
‫אני חייבת להגיד‬ ‫שהניסיון להשתלב בעולם של גברים‬
‫בזמן שהרגשתי שונה בפנים...‬
‫לא עיבדתי את זה היטב.‬
‫התמודדתי עם זה על ידי כך ששתיתי כל הזמן,‬
‫ניסיתי לדכא את זה עם חומרים,‬ ‫כך שלא אחשוב על זה יותר.‬
‫ולהשתכר כדי לנסות להתמודד‬
‫עם זה הדכדוך העצמי הכבד.‬
‫אז המשכתי לשתות, התמסטלתי,‬
‫והייתה הרבה אלימות.‬
‫אבל מאז שיצאתי כטרנס,‬ ‫זו התקופה השמחה ביותר בחיי.‬
‫- התיק של היילי‬ ‫זכאי לשחרור מוקדם מאז 2011 -‬
‫- מאז דחו את בקשתה 6 פעמים -‬
‫- חוות כלא מונטנה -‬
‫אני מנסה לקבל שחרור על תנאי‬
‫כי הצמא שלי לשיקום מעולם לא היה‬
‫כל כך בקדמת הבמה‬
‫כמו מאז שהחלטתי פשוט לקבל את עצמי.‬
‫שמי הנוכחי הוא אזדת' אנטינואה היילי.‬
‫זכותך לחבב אותי או לא.‬
‫אני זו שצריכה לחיות עם עצמי, לא את.‬
‫- כלא מונטנה -‬
‫- בילינגס, מונטנה -‬
‫- בשנת 2022, הרשויות הודיעו‬ ‫למשפחתו של פול האריס -‬
‫- על שינוי השם של היילי -‬
‫- אבל לא אמרו להם מיד‬ ‫שמדובר בחלק מהליך התאמה מגדרית -‬
‫קיבלנו הודעה‬
‫שמייקל היילי רצה לשנות את שמו.‬
‫ואמרו לנו לאיזה שם הוא רוצה לשנות.‬
‫ביקשתי מהאישה בטלפון לאיית לי את זה,‬
‫וזה היה אי-זי-די-אי-טי-אייץ'.‬
‫ואמרתי, "איזי דת'? 'מוות קל' באנגלית?"‬
‫הייתי בהלם.‬
‫- לזלי סנצ'ז‬ ‫אחותו של פול האריס -‬
‫זה קצת כמו סטירה בפרצוף למשפחה של הקורבן‬
‫כשככה זה נראה, שזה השם שלו.‬
‫בסופו של דבר, כשהם אמרו לנו‬
‫שהיילי רוצה לעשות כמה שאפשר מההתאמה בכלא...‬
‫אני לא יודעת.‬
‫יש כאן הרבה מה לעכל ולנסות להבין.‬
‫ואני בטוחה שזה בשבילו,‬
‫בשביל ההרגשה שלו.‬
‫- לזלי ומשפחתה ממשיכים‬ ‫להשתמש בשם ובלשון הפנייה -‬
‫- המשויכים להיילי בזמן הרצח של פול -‬
‫פול היה קורע מצחוק בתור ילד.‬ ‫הוא אהב לעשות מתיחות.‬
‫תמיד היינו צריכים לשים לב למה הוא עושה,‬
‫כדי שלא נסתבך בצרות ונהפוך לחלק מהתעלול.‬
‫היה כיף איתו.‬
‫אח טוב.‬
‫בסוף שנות ה-90 פול גר במיזולה‬
‫והוא פגש את החברה שלו טרייסי ב-1997.‬
‫ואז נולדו להן תאומות.‬
‫הן נולדו ב-1999.‬
‫הוא ממש התרגש להיות אבא.‬
‫אני חושבת שזה מצער‬
‫שהוא היה צריך למות ולא זכה לחוות את זה.‬
‫אני לא יודעת למה היילי חשב לדקור את אחי.‬
‫אבל בסוף הם נכנסו לוויכוח על האופניים.‬
‫פול אמר לחבר, "שים את זה ברכב,‬
‫"וזה יהיה מצחיק‬ ‫לראות אותו אומר, 'איפה האופניים שלי?'"‬
‫זו הייתה סתם בדיחה שהשתבשה.‬
‫נראה לי שיש בעיות זעם רציניות‬
‫אם אתה דוקר מישהו‬
‫בגלל אופניים שאפילו לא נגנבו.‬
‫הייל היה מועמד לשחרור על תנאי כמה פעמים.‬
‫אבל לדעתי כשאתה לוקח חיים‬
‫אתה צריך לבלות את שארית חייך במאסר.‬
‫בשימוע השחרור האחרון, בשיחת וידאו,‬
‫היילי אמר שהוא הרגיש שהוא אישה‬
‫ושאולי משם הגיע חלק מהכעס או הזעם שלו.‬
‫קשה להגיד איך זה גורם לי להרגיש.‬
‫כלומר, אני מרחמת על אנשים שמרגישים ככה.‬
‫אבל הוא הרג מישהו, באלימות,‬
‫ולשנות את השם שלך לא מעלים את זה.‬
‫- אוניברסיטת מונטנה, מונטנה -‬
‫קורים הרבה דברים‬ ‫שתורמים להתנהגות של אזדת',‬
‫לא מדובר רק בזהות המגדרית שלה.‬
‫זה מספק הקשר לחלק מהדברים שהיא עברה,‬
‫וחלק מהקשיים שהיא התמודדה איתם.‬
‫אבל מרבית האנשים עם בעיות זהות מגדרית‬
‫לא רוצחים אנשים.‬
‫שמי לורה קירש.‬
‫אני פסיכולוגית קלינית משפטית במונטנה.‬
‫ואני בעיקר מעריכה‬ ‫את מצבם של נאשמים בפלילים‬
‫עבור מערכת המשפט של מונטנה.‬
‫- לורה קירש בחנה‬ ‫את המקרה של היילי ואת נסיבות חייה -‬
‫- לפני שהיא נכנסה למאסר -‬
‫קשה מאוד לנתח התנהגות אנושית.‬
‫ב"למה מישהו עושה משהו"‬ ‫יש כל כך הרבה משתנים‬
‫חלקם פנימיים, בתוך האדם‬ ‫וחלקם חיצוניים ונובעים מהמצב עצמו.‬
‫אני חושבת שמניע עיקרי להתנהגות שלה בזמנו‬
‫נראה כמו כעס, שימוש בסמים,‬
‫ותכונות אישיות אנטי-חברתית.‬
‫האם חלק מזה נובע‬ ‫מהזהות המגדרית שלה? כנראה.‬
‫אבל היכולת לצייר קו ישר‬ ‫מהזהות המגדרית שלה לרצח,‬
‫אני חושבת שזה מאוד בלתי אפשרי.‬
‫בהתבסס על המידע שקראתי,‬
‫נשמע שהייתה לה‬ ‫ילדות עבריינית ואנטי-חברתית למדי.‬
‫ואני מאמינה שכשיש מישהו שנקודת ההתחלה שלו‬
‫לא מלאה ביכולת ויסות רגשות מוצלחת,‬
‫והם גדלים בסביבה‬ ‫שבה הם לא מקבלים לזה סיוע נוסף‬
‫שהם זקוקים לו,‬
‫זה בהחלט יכול להוביל לשימוש באלימות‬
‫כדרך לפתרון בעיות או לביטוי אישי.‬
‫- אוניברסיטת קורנל‬ ‫לורה קירש -‬
‫אבל אני לא חושבת‬ ‫שזה תירוץ או הצדקה להתנהגות שלה.‬
‫- לורה קירש -‬
‫מאז שיצאתי מהארון כטרנס,‬ ‫אני הכי מאושרת שאי פעם הייתי.‬
‫זה עשה לי סטלה כמו שום דבר אחר קודם.‬
‫מה שגרם לי להחליט‬ ‫להתחיל להתמודד עם המצב שלי‬
‫היה להיזכר בתחושת הסיפוק‬
‫והחופש שהרגשתי‬
‫בכל פעם שהייתי במרתף בשמלה ונעלי עקב.‬
‫והחלטתי שפשוט לא אכפת לי יותר‬ ‫מה אנשים חושבים.‬
‫אבל אדם היה צריך למות,‬
‫ונאלצתי להישלח לכלא לקרוב לשארית חיי‬
‫כדי שאני אבין‬ ‫שלהתמודד עם העולם כמו שהתמודדתי,‬
‫אלה לא החיים שהייתי צריכה לחיות.‬
‫החיים שלי היו צריכים להיות טובים בהרבה.‬
‫אחת מהתכונות‬
‫שמופיעות באופן די עקבי‬ ‫בקרב בעלי אישיות אנטי-חברתית‬
‫זו סוג של אנוכיות.‬
‫וחשבתי שזה מרשים שבכל החומרים‬
‫שהיא הייתה מאוד מרוכזת בעצמה.‬
‫אז יכול להיות‬
‫שהרבה מההתנהגות שלה‬ ‫נבעה מתכונות אישיות אנטי-חברתית.‬
‫ואני חושבת שזה מרשים כמה היא מרוכזת בעצמה‬
‫וכמה מעט היא דיברה על הקורבן ועל משפחתו.‬
‫אם אזדת' רוצה סיכוי טוב יותר‬ ‫לשחרור על תנאי בעתיד,‬
‫היא צריכה להביע חרטה כנה על מה שעשתה.‬
‫אז כחלק מהמסע שלה עליה לשלב‬
‫התחשבות אמיתית‬ ‫בהשפעת התנהגותה על משפחת הקורבן,‬
‫על בנותיו הצעירות,‬
‫שהתמודדו עם מכשולים משמעותיים‬ ‫משום שגדלו בלי אבא.‬
‫וזה לא לגמרי ברור ממה שראיתי ושמעתי‬
‫שהיא מכירה בכך ומבינה‬
‫שהיא הייתה גורם מרכזי בילדות הקשה שלהן.‬
‫- בילינגס, מונטנה -‬
‫יש לי כמה תמונות של אחי פול האריס.‬
‫הנה כמה שהאחיינית שלי מדיסון עוד לא ראתה.‬
‫כשפול נפטר‬
‫לא ידענו מה עומד לקרות עם הבנות.‬
‫אני הייתי חד-הורית‬ ‫עם ילד בן חמש ולא הייתי בטוחה‬
‫שאוכל לקחת שתי תינוקות‬ ‫ולהיות פתאום אימא לשלושה,‬
‫וחד-הורית.‬
‫עכשיו אני חושבת‬ ‫שהייתי צריכה למצוא דרך לגרום לזה לעבוד.‬
‫- לאחר מותו של פול האריס,‬ ‫החברה שלו התקשתה להתמודד -‬
‫- שתי התינוקות שלהם נמסרו לחזקת המדינה -‬
‫- עד שקרובי משפחה יכלו לסייע -‬
‫אני חושבת שזו התמונה הראשונה שלכן שראיתי.‬
‫תראי איזה קטנות אתן.‬ ‫אני אפילו לא יודעת מי זו מי. את מבדילה?‬
‫כן, רואים שזאת בריאנה‬ ‫בגלל השיער הכהה שלה.‬
‫אחרי שאבא שלי נפטר, אימא שלי באה והלכה,‬
‫ואחותי התאומה ואני‬ ‫נכנסנו ויצאנו מבתי יתומים במשך שנים.‬
‫בגלל מה שמייקל היילי עשה,‬
‫הייתי מוקפת בסמים,‬ ‫התעללות והזנחה כל הילדות שלי.‬
‫אני זוכרת שכל הזמן חשבתי שהייתי עושה הכול‬
‫בשביל שתהיה לי משפחה רגילה.‬
‫זה מכעיס אותי שלא קיבלנו את ההזדמנות הזאת‬
‫בגלל בחירה של מישהו אחר.‬
‫אני בהחלט מרגישה שאם הוא היה כאן‬
‫הכול היה אחרת.‬
‫אבל אני פשוט אסירת תודה על המשפחה שיש לנו,‬
‫ושהם באו לעזור‬
‫כי...‬
‫טוב, עם כל מה שעברנו כילדות,‬
‫נראה לי שאנחנו יחסית בסדר.‬
‫זה לא משנה לי אם מייקל היילי השתנה או לא.‬
‫בין אם מדובר בסמים או במחלת נפש,‬
‫אני לא חושבת שיש תירוץ להרג של אבא שלי.‬
‫- מאדי הגיעה לכמה‬ ‫משימועי השחרור של היילי ודיברה בהם -‬
‫לא נתנו לי הרבה זמן לדבר.‬
‫זה היה רק כזה, "למה לדעתך‬ ‫הוא לא אמור להשתחרר מוקדם?"‬
‫ואמרתי, "כי הוא לקח את אבא שלי‬ ‫הרחק מהמשפחה שלנו".‬
‫אני מאמינה שהוא צריך לרצות‬ ‫את מלוא גזר הדין שניתן לו על רצח.‬
‫בכל שימוע שחרור עתידי‬
‫אני אעיד שמייקל היילי‬ ‫לא צריך להשתחרר מוקדם.‬
‫- ווטפורד סיטי, צפון דקוטה -‬
‫זה מרגיש נורא.‬
‫מישהו מתקשר ואומר לך שהבן שלך מת.‬
‫הפחד של כל אימא זה לאבד את הילדים שלה.‬
‫אבל סלחתי להיילי.‬
‫אי אפשר להיאחז בדברים כאלה‬
‫כי זה יכאיב לך יותר מלכל אחד אחר.‬
‫אני שריל ואני אימא של פול האריס.‬
‫אני כל הזמן מריצה את התרחיש בראש שלי,‬
‫"מה אם פול לא היה מזיז את האופניים שלו?"‬
‫האם הוא עוד היה כאן?‬
‫אם רק לא היה קורה הדבר הקטן הזה.‬
‫כלומר, יש בזה כל מיני פרמטרים‬
‫שאפשר לקחת ולנסות למצוא היגיון במשהו שקרה.‬
‫אבל תאמינו לי כשאני אומרת‬ ‫שהרצתי 10,000 כאלה,‬
‫וזה לא עוזר.‬
‫שום דבר שאגיד או אעשה‬ ‫לא יוכל להחזיר את הבן שלי.‬
‫שום דבר.‬
‫אז החלטתי שאני אסלח לו,‬
‫ורציתי לפחות לתת לו הזדמנות להשתנות.‬
‫- בגזר הדין המקורי -‬
‫- שריל ביקשה לקבל הזדמנות‬ ‫להביע תמיכה בהיילי -‬
‫שאלתי אם יש אפשרות להפחית בעונשו של מייקל.‬
‫לא רציתי להעניש אותו,‬
‫סתם לנעול אותו בפינה ולהשאיר אותו שם לנצח.‬
‫שאלתי אם הוא יקבל הכשרה כלשהי.‬
‫ניסיתי למצוא משהו טוב בשהות שלו בכלא,‬
‫שהוא יוכל לקחת שיעורים שונים, ו...‬
‫משהו שיעזור לו.‬
‫אני שמחה שמייקל היילי משתנה.‬
‫אני חושבת שהוא לומד בדרך הקשה.‬
‫אבל הוא מתחיל להשלים עם זה שהוא טרנס,‬
‫ואני חושבת שקשה לו‬
‫להיות בכלא ולנסות למצוא‬ ‫את השינויים והתשובות האלה.‬
‫אני מקווה שהוא ישתחרר מהכלא‬
‫ויוכל לחיות חיים שכולם ראויים להם.‬
‫אני רוצה בשבילו את הטוב ביותר,‬
‫אבל הוא גם צריך לפעול עבור זה.‬
‫- כלא מונטנה -‬
‫כל מה שעשיתי ב-13 השנים האחרונות‬
‫היה כדי להשתפר, אבל זה תהליך.‬
‫לא הייתי צריך לשים את הקורבן שלי‬
‫בעמדה של קורבן.‬
‫אבל אני תמיד חושב על אימא שלו והילדות שלו,‬
‫וזה מאוד משמעותי לשמוע שהיא סלחה לי.‬
‫היא צריכה להיות אישה חזקה מאוד‬ ‫בשביל להגיד את זה.‬
‫- ארבעה חודשים אחרי הריאיון הראשוני‬ ‫עם אזדת' היילי -‬
‫- היא הסכימה לענות על שאלות נוספות -‬
‫להשלים עם מה שעשיתי‬
‫בערב חג ההודיה של 1999, זה לקח הרבה זמן.‬
‫אבל השתניתי מאז.‬
‫- אגף בשמירה מינימלית -‬
‫ההתאמה עזרה לי להתמיד בגמילה‬
‫כי זה נותן לי משהו לשאוף אליו.‬
‫אני במרחק פסיעה‬ ‫מלהיות מי שתמיד רציתי להיות.‬
‫אני אישה, לכודה בגוף של גבר.‬
‫אני לא מייקל היילי הזה.‬
‫שמי אזדת'.‬
‫הייל היה מועמד לשחרור על תנאי כמה פעמים.‬
‫אבל לדעתי כשאתה לוקח חיים‬
‫אתה צריך לבלות את שארית חייך במאסר.‬
‫כשאמרו לנו לאיזה שם הוא רוצה לשנות,‬
‫ביקשתי מהאישה בטלפון לאיית לי את זה,‬
‫וזה היה אי-זי-די-אי-טי-אייץ'.‬
‫ואמרתי, "איזי דת'? 'מוות קל' באנגלית?"‬
‫הייתי בהלם.‬
‫זה קצת כמו סטירה בפרצוף למשפחה של הקורבן‬
‫כשככה זה נראה, שזה השם שלו.‬
‫מצער אותי שככה היא רואה את זה,‬
‫ואני באמת מקווה שהיא תהיה פתוחה מספיק‬
‫כדי לתת לי הזדמנות להוכיח‬
‫שלא הייתה לי כוונה של "סטירה בפרצוף"‬ ‫לאף אחד במשפחה שלה.‬
‫כשחשבתי על השם,‬
‫זו הייתה דמות מומצאת במשחק תפקידים‬
‫שהיו לה...‬
‫תכונות שהערכתי.‬
‫היא תמיד ניסתה‬ ‫להתמודד עם מצבים באמצעות תקשורת.‬
‫והיא תמיד ניסתה למצוא איזון.‬
‫לא אמורה להיות לזה משמעות‬
‫לאף אחד מלבדי.‬
‫אני חושבת שמה שמסתמן‬ ‫מכל מה שראיתי באזדת'‬
‫זה שיש לה מספר תכונות‬ ‫של אישיות אנטי-חברתית.‬
‫ואחת התכונות‬
‫שמופיעות באופן די עקבי‬ ‫בקרב בעלי אישיות אנטי-חברתית‬
‫זו סוג של אנוכיות.‬
‫וחשבתי שזה מרשים‬
‫כמה מעט היא דיברה על הקורבן ועל משפחתו.‬
‫ולא לגמרי ברור ממה שראיתי ושמעתי‬
‫שהיא מכירה בזה ומבינה‬
‫שהיא הייתה גורם מרכזי‬ ‫בילדות הקשה של הבנות.‬
‫איך מתנצלים‬
‫על כך שלקחת את אהובו של מישהו?‬
‫איך מתנצלים על זה?‬
‫אולי זה משהו שאני צריכה לעשות,‬
‫ללמוד את המילים המפוארות שאנשים יקבלו.‬
‫אני מצטערת שהן היו צריכות‬ ‫לגדול בלי אבא שלהן.‬
‫אבל מבחינתי, מעשים כן מדברים חזק ממילים.‬
‫לפני 25 שנה הייתי מניאק מכור ושיכור.‬
‫חשבתי רק על עצמי.‬
‫השתניתי מאז.‬
‫המעשים שלך צריכים להוכיח‬
‫שלמדת, שאת מנסה להשתנות.‬
‫הייתי רוצה שמהשפחה של הקורבן שלי‬
‫ימצאו שלווה בתוך הזוועה שיצרתי.‬
‫אני רוצה שבני המשפחה הבודדים שנותרו לי‬
‫ימצאו שלווה בתוך כל הבולשיט הזה.‬
‫ואף אחד אחר לא ימצא את זה עד שאני לא.‬
‫ואני עושה כמיטב יכולתי.‬
‫אני רוצה שהמעשים שלי יראו את זה.‬
‫תרגום כתוביות: זואי רוז‬